《方正学先生祠 其二》
清代·周煌

诸公名姓榜朝堂，赏格初行事可伤。紫气黄旗行已矣，绣裳丹扆转荒唐。

空多劝表传三让，只少颁书草十行。捋虎批龙等闲事，倚天剑气老铘将。

作者简介：（?—1784）四川涪州人，字景垣，号海山。乾隆二年进士。授编修。以文学著称，尝以侍讲任册封琉球副使，擢上书房总师傅，官至左都御史。卒谥文恭。有《海山存稿》、《琉球国志略》等。